gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3211, del 26-03-1998 (1998/1838)

RESOLUCIÓ de 16 de febrer de 1998, de la Universitat de València, per la qual es nomena, en virtut de concurs, el senyor Raúl Espert Tortajada professor titular d'universitat de l'àrea de coneixement de Psicobiologia.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3211

Data del DOGV
:   26-03-1998

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1998/1838


Organisme emissor
:   Universitat de València

Tipus de document
:   Resolució

RESOLUCIÓ de 16 de febrer de 1998, de la Universitat de València, per la qual es nomena, en virtut de concurs, el senyor Raúl Espert Tortajada professor titular d'universitat de l'àrea de coneixement de Psicobiologia. [1998/A1838]
  
D'acord amb la proposta formulada per la comissió constituïda per a jutjar el concurs convocat per la Resolució de 28 de maig de 1997, de la Universitat de València (BOE de 13 de maig de 1997), per a la provisió de la plaça de professor titular d'escola universitària de l'àrea de coneixement de Psicobiologia (concurs número 119/1997), i tenint en compte que el concursant proposat compleix els requisits establits en l'apartat 2 de l'article 5 del Reial Decret 1.888/1984, de 26 de setembre, aquest Rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària i altres disposicions que la despleguen, resol:
  
Nomenar el senyor Raúl Espert Tortajada professor titular d'universitat en l'àrea de coneixement de Psicobiologia, adscrita al Departament de Psicologia Social.
  
València, 16 de febrer de 1998.- El rector: Pedro Ruiz Torres.
Diari Oficial de la Generalitat Valenciana


Sumari del DOGV 3385, del 02-12-1998 (1998/9576)

Informació pública del Projecte de Modificació Puntual Número 11 de les Normes Subsidiàries del Planejament Municipal.
----------------------------------------------------------------------------------------------------------------------

### Dades del document

Número de DOGV
:   3385

Data del DOGV
:   02-12-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/9576


Organisme emissor
:   Ajuntament de les Alqueries

Tipus de document
:   Anunci

Informació pública del Projecte de Modificació Puntual Número 11 de les Normes Subsidiàries del Planejament Municipal. [1998/M9576]
  
S'ha redactat el Projecte de Modificació Puntual Número 11 de les Normes Subsidiàries del Planejament Municipal, consistent en modificar el planejament municipal en una zona compresa al nord del carrer de la Serra d'Espadà, al sud de la carretera de Burriana-Betxí, a l'est de l'avinguda de Mossen Juan Miralles i a l'oest de la prolongació del carrer de Sant Antoni; se sotmet el dit projecte a informació pública pel termini d'un mes, a efectes de presentar al·legacions, segons disposa l'article 38.2 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'expedient podrà consultar-se a la Secretaria Municipal, Departament d'Urbanisme, els dies laborables, de 09.00 a 14.00 hores.
Diari Oficial de la Generalitat Valenciana


Sumari del DOGV 3340, del 29-09-1998 (1998/7232)

Actuacions de judici de cognició número 963/1995.
-------------------------------------------------

### Dades del document

Número de DOGV
:   3340

Data del DOGV
:   29-09-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1998/7232


Organisme emissor
:   Jutjat de Primera Instància Número 13 de València

Tipus de document
:   Anunci

Actuacions de judici de cognició número 963/1995. [1998/Q7232]
  
Pilar Riera Pérez, secretària de Primera Instància número 13 de València, mitjançant aquest edicte, fa saber:
  
Que a la Secretaria a càrrec meu d'aquest Jutjat es tramiten actuacions de judici de cognició amb el número 963/1995, a instàncies de l'advocat de l'estat, com a representant legal del Consorcio de Compensación de Seguros, contra el senyor Pedro Rubio García, sobre reclamació de quantitat (502.414 pessetes); mitjançant aquest edicte, en virtut del que s'ha acordat en la provisió del dia d'avui, s'emplaça el senyor Pedro Rubio García perquè en el termini improrrogable de nou dies comparega en les actuacions, amb l'advertència que si no ho fa en aquest termini se'l declararà en rebel·lia, i el procediment seguirà el seu curs i la demanda es donarà per contestada.
  
I perquè el que s'ha acordat es complisca i valga d'emplaçament a la part demandada, el senyor Pere Rubio García, de qui es desconeix el domicili, amb la fixació prèvia d'aquest edicte al tauler d'anuncis d'aquest Jutjat i la publicació en el Diari Oficial de la Generalitat Valenciana, expedisc i signe aquest edicte.
Diari Oficial de la Generalitat Valenciana


Sumari del DOGV 3385, del 02-12-1998 (1998/9830)

Expedient número 325/98. Adjudicació de l'arrendament, la instal·lació i el manteniment d'equips informàtics.
-------------------------------------------------------------------------------------------------------------

### Dades del document

Número de DOGV
:   3385

Data del DOGV
:   02-12-1998

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1998/9830


Organisme emissor
:   Conselleria de Sanitat

Tipus de document
:   Anunci

Expedient número 325/98. Adjudicació de l'arrendament, la instal·lació i el manteniment d'equips informàtics. [1998/M9830]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital Clínic Universitari. Avinguda de Blasco Ibáñez, número 17, 46203 València. Telèfon 53 575 12 59, fax 96 386 26 71.
  
c) Número d'expedient: 325/98.
  
2. Objecte del contracte
  
a) Tipus de contracte: contracte de subministrament.
  
b) Descripció de l'objecte: arrendament, instal·lació i manteniment d'equips informàtics.
  
c) Lot:
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 3.289 de 20 de juliol de 1998.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: vint-i-tres milions quatre-centes mil pessetes (95.267.690 PTA).
  
5. Adjudicació
  
a) Data: 17 de setembre de 1998.
  
b) Contractista: Algoritmos Procesos y Diseño, SA.
  
c) Nacionalitat: espanyola.
  
d) Import d'adjudicació: vint-i-tres milions cent cinquanta-nou mil cent setanta-cinc pessetes (16.508.499 PTA).
Diari Oficial de la Generalitat Valenciana


Sumari del DOGV 3379, del 24-11-1998 (1998/9050)

Rotlle d’apel·lació número 308/1997. Cèdula de notificació.
-----------------------------------------------------------

### Dades del document

Número de DOGV
:   3379

Data del DOGV
:   24-11-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/9050


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 308/1997. Cèdula de notificació. [1998/S9050]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, fa saber:
  
Que en virtut del que s'ha acordat en la resolució del dia d'avui, recaiguda en el rotlle d'apel·lació número 308/1997, que prové del judici de menor quantia número 111/1995, del Jutjat de Primera Instància número 13 de València, s'ha acordat notificar a l'apel·lat incomparegut en aquesta alçada, el senyor Arturo Grau Pérez, la sentència dictada en l'esmentat rotlle, que té l'encapçalament i la decisió que es diu tot seguit:
  
«Encapçalament
  
València, 4 de juliol de 1998.
  
La Secció Novena de l'Audiència Provincial de València, sent-ne ponent la magistrada Mª Carmen Escrig Orenga, ha vist aquest rotlle d'apel·lació número 308/1997, que prové de les actuacions de judici de menor quantia, promogudes davant el Jutjat de Primera Instància número 13 de València, amb el número 111/1995, entre les parts: d'una, com a demandat apel·lant, la senyora Mª Josefa Durá Alonso Arturo Grau Juan, representada pel procurador dels tribunals Juan Hernández Cortés, i d'altra com a demandant apel·lat, la Caixa d'Estalvis de València , Castelló i Alacant, representada per la procuradora dels tribunals Elena Gil Bayo, i com a demandats apel·lats: Uralfe, SA, Arturo Grau Pérez i Mª Angeles Marco Valls, incompareguts en aquesta alçada, sobre reclamació de quantitat, en virtut del recurs d'apel·lació interposat pel demandat.»
  
Decisió
  
Desestimem els recursos d'apel·lació interposats per la representació de María Josefa Durá Alonso i Arturo Grau Juan contra la sentència de data 7 de juny de 1996, i també les actuacions de data 14 de desembre de 1995 i 27 de febrer de 1996, tots aquests dictats en les actuacions número 111/1995 del Jutjat de Primera Instància número 13 de València, les quals confirmem, i condemnem a la part apel·lant al pagament de les costes causades en aquesta alçada.
  
I perquè el que s'ha acordat es complisca i valga de notificació a l'apel·lat incomparegut en aquesta alçada, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.
Diari Oficial de la Generalitat Valenciana


Sumari del DOGV 3353, del 19-10-1998 (1998/7912)

Informació pública de l'aprovació definitiva del Projecte d'Urbanització Calablanca Nord-2.
-------------------------------------------------------------------------------------------

### Dades del document

Número de DOGV
:   3353

Data del DOGV
:   19-10-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/7912


Organisme emissor
:   Ajuntament de Xàbia

Tipus de document
:   Anunci

Informació pública de l'aprovació definitiva del Projecte d'Urbanització Calablanca Nord-2. [1998/M7912]
  
Aquesta Alcaldia, amb data 31 de juliol de 1998, va dictar la Resolució número 1.173/1998 que té com a part dispositiva literal la següent:
  
Primer
  
Aprovar definitivament el Projecte d'Urbanització Calablanca Nord-2, promogut pel senyor José Luis Guardiola Gilabert.
  
Segon
  
Disposar la publicació del present acord en el Diari Oficial de la Generalitat Valenciana i la notificació a tots els interessats, amb indicació dels recursos procedents.
Diari Oficial de la Generalitat Valenciana


Sumari del DOGV 3280, del 07-07-1998 (1998/4951)

RESOLUCIÓ de 15 de maig de 1998, del conseller de Presidència, per la qual s'aprova l'escut de l'Ajuntament de Benasau (Alacant).
---------------------------------------------------------------------------------------------------------------------------------

### Dades del document

Número de DOGV
:   3280

Data del DOGV
:   07-07-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/4951


Data del document
:   15-05-1998

Organisme emissor
:   Conselleria de Presidència

Tipus de document
:   Resolució

Correcció d'errades

RESOLUCIÓ de 15 de maig de 1998, del conseller de Presidència, per la qual s'aprova l'escut de l'Ajuntament de Benasau (Alacant). [1998/X4951]
  
L'Ajuntament de Benasau (Alacant) ha estimat convenient adoptar escut perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua aprovació la corresponent proposta, prèvia memòria i estudi heràldic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.
  
El Consell Tècnic d'Heràldica va emetre dictamen favorable.
  
Per aquests motius, i fent ús de les facultats que em confereix la legislació abans citada, resolc:
  
Aprovar l'escut adoptat per l'Ajuntament de Benasau (Alacant), que quedarà organitzat del següent mode:
  
?Escut quadrilong de punta redona, mig tallat i partit. En el primer quarter, en camp de gules, tres muntanyes amb tres creus de sabre. En el segon quarter, en camp de gules, un lleó d'or. En el tercer quarter, en camp d'atzur, un bosc amb una praderia de sinople.
  
Al timbre, corona reial oberta?.
  
Aquesta resolució posa fi a la via administrativa, les persones interessades podran interposar contra aquesta, després de la comunicació preceptiva al conseller de Presidència, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació en el Diari Oficial de la Generalitat Valenciana, de conformitat amb allò que s'ha establit en els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de la citada Llei 30/1992), sense perjudici que les persones interessades puguen exercir qualsevol altre recurs que estimen oportú.
Diari Oficial de la Generalitat Valenciana


Sumari del DOGV 3327, del 10-09-1998 (1998/7217)

Expedient número 195/1998. Citació.
-----------------------------------

### Dades del document

Número de DOGV
:   3327

Data del DOGV
:   10-09-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1998/7217


Organisme emissor
:   Jutjat de Primera Instància i Instrucció Número 8 de Castelló de la Plana

Tipus de document
:   Anunci

Expedient número 195/1998. Citació. [1998/Q7217]
  
José Manuel Recio Nuero, secretari del Jutjat de Primera Instància i Instrucció número 8 de Castelló de la Plana, mitjançant aquest edicte, faig saber:
  
En virtut del que s'ha acordat en les actuacions de judici verbal tramitades en aquest Jutjat amb el número 195/1998, a instància del senyor Rafael Melchor Ortiz contra el senyor Juan José López García i el Consorcio de Compensación de Seguros, se cita el senyor Juan José López García, amb domicili desconegut, perquè comparega davant d'aquest Jutjat el dia 28 de setembre a les 10.30 hores a fi de realitzar judici verbal, amb l'advertència que de no fer-ho se'l declararà en rebel·lia i que les actuacions seguiran el seu curs.
  
I perquè valga de citació al senyor Juan José López García expedisc aquest edicte perquè s'inserisca en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3394, del 16-12-1998 (1998/10576)

RESOLUCIÓ de 12 de novembre de 1998, de la Universitat de València, per la qual nomena, en virtut de concurs, la senyora María Mercedes Gumbau Albert professora titular d'universitat de l'àrea de coneixement de Fonaments de l'Anàlisi Econòmica.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3394

Data del DOGV
:   16-12-1998

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1998/10481


Organisme emissor
:   Universitat de València

Tipus de document
:   Resolució

RESOLUCIÓ de 12 de novembre de 1998, de la Universitat de València, per la qual nomena, en virtut de concurs, la senyora María Mercedes Gumbau Albert professora titular d'universitat de l'àrea de coneixement de Fonaments de l'Anàlisi Econòmica. [1998/M10364]
  
D'acord amb la proposta formulada per la comissió constituïda per jutjar el concurs convocat per la Resolució de la Universitat de València de 5 de febrer de 1998 (BOE de 21 de febrer de 1998) per a la provisió de la plaça de professor titular d'universitat (concurs número 48/1998), i tenint en compte que la concursant proposada compleix els requisits establits en l'apartat 2 de l'article 5 del Reial Decret 1.888/1984, de 26 de setembre, aquest Rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària i altres disposicions que la despleguen, resol:
  
Nomenar la senyora María Mercedes Gumbau Albert professora titular d'universitat de l'àrea de coneixement de Fonaments de l'Anàlisi Econòmica, adscrita al Departament d'Anàlisi Econòmica.
  
València, 12 de novembre de 1998.- El rector: Pedro Ruiz Torres.
Diari Oficial de la Generalitat Valenciana


Sumari del DOGV 3271, del 24-06-1998 (1998/5142)

Expedient número 1998/CONT04/6. Adjudicació del servei de neteja del Centre de Formació i Inserció Professional de Benicarló.
-----------------------------------------------------------------------------------------------------------------------------

### Dades del document

Número de DOGV
:   3271

Data del DOGV
:   24-06-1998

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1998/5142


Organisme emissor
:   Conselleria d'Ocupació, Indústria i Comerç

Tipus de document
:   Anunci

Expedient número 1998/CONT04/6. Adjudicació del servei de neteja del Centre de Formació i Inserció Professional de Benicarló. [1998/M5142]
  
Tot complint allò que s'ha disposat en l'article 94, apartat 2n de la Llei 13/1995, de 18 de maig, de Contractes de les Administracions Públiques, desenvolupat pel Reial Decret 390/1996, d'1 de març, es fa pública la següent adjudicació:
  
1. Entitat adjudicadora
  
a) Organisme: Conselleria d'Ocupació, Indústria i Comerç.
  
b) Dependència: Servei de Programació i Gestió Econòmica - Secció de Contractació.
  
c) Número d'expedient: 1998/CONT04/6.
  
2. Objecte del contracte
  
a) Descripció de l'objecte: servei de neteja del Centre de Formació i Inserció Professional de Benicarló.
  
b) Data de publicació: 02.04.98.
  
c) Butlletí o diari oficial: Diari Oficial de la Generalitat Valenciana. Data de publicació de l'anunci de licitació: 02.04.98.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació: 7.099.004 pessetes.
  
Import total: 6.103.687 pessetes.
  
5. Adjudicació
  
a) Data: 18 de maig de 1998.
  
b) Contractista: Limcamar, SL.
  
c) Nacionalitat: espanyola.
  
d) Termini d'adjudicació: des de l'1 de juny de 1998 fins al 31 de maig de 1999; es podrà prorrogar per mutu acord de les parts, sense que la durada total, incloses les pròrrogues, puga excedir en cap cas de quatre anys.
Diari Oficial de la Generalitat Valenciana


Sumari del DOGV 3367, del 06-11-1998 (1998/9302)

RESOLUCIÓ de 29 d'octubre de 1998, de la Universitat Miguel Hernández, per la qual es designa l'ocupació del lloc vacant de gestor de registre.
-----------------------------------------------------------------------------------------------------------------------------------------------

### Dades del document

Número de DOGV
:   3367

Data del DOGV
:   06-11-1998

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1998/9302


Organisme emissor
:   Universitat Miguel Hernández d'Elx

Tipus de document
:   Resolució

RESOLUCIÓ de 29 d'octubre de 1998, de la Universitat Miguel Hernández, per la qual es designa l'ocupació del lloc vacant de gestor de registre. [1998/Q9302]
  
Fent ús de les potestats i funcions conferides pel Decret 137/1997, d'1 d'abril, del Govern Valencià, mitjançant el qual s'aprova la normativa singular reguladora de l'activitat de la Universitat Miguel Hernández.
  
Vista la proposta de la Comissió de Valoració de la convocatòria de data 29 de juliol de 1998 (DOGV 18.08.98), per la qual es convoca a concurs de mèrits la plaça de gestor de registre, aquest Rectorat, resol:
  
Designar per a ocupar el lloc de treball vacant de gestor de registre, catalogat com a grup D, nivell de complement de destinació 16, la senyora Caridad Moreno Ortín, amb el document nacional d'identitat número 75480928.
  
Contra aquesta resolució, que exhaureix la via administrativa, s'hi podrà interposar, amb la comunicació prèvia al rector president, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de la publicació d'aquesta resolució, sense perjudici que puga interposar qualsevol altre que estime oportú, d'acord amb els articles 109 i 110.3 de la Llei de Règim Jurídic de les Administracions Públiques i del Procediment Administratiu Comú, de 26 de novembre de 1992 (BOE de 27 de novembre de 1992), i l'article 58 de la Llei Reguladora de la Jurisdicció Contenciosa Administrativa, de 27 de desembre de 1956 (BOE de 28 de desembre de 1956).
Diari Oficial de la Generalitat Valenciana


Sumari del DOGV 3359, del 27-10-1998 (1998/8074)

Recurs contenciós administratiu número 03/1473/1997.
----------------------------------------------------

### Dades del document

Número de DOGV
:   3359

Data del DOGV
:   27-10-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/8074


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 03/1473/1997. [1998/Q8074]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Tercera, fa saber:
  
Que l'Ajuntament d'Alzira ha interposat un recurs contenciós administratiu, amb el número 03/1473/1997, contra la Generalitat Valenciana, sobre la Resolució de 20 de març de 1997, de la Conselleria d'Agricultura, d'anul·lació de la subvenció concedida mitjançant l'Ordre de 16 d'abril de 1996, en l'expedient 46/96/050.
  
Cosa que es fa pública a l'efecte establit en l'article 60 de la llei jurisdiccional.